Nacionalni park Tara
Nacionalni park Tara obuhvata površinu od 19.175 hektara i nalazi se na teritoriji općina Bajina Bašta i Užice u Republici Srbiji. Nacionalni park obuhvata planinu Tara i okolno područje. Najviša kota je Kozji Rid 1591 m, a najniža kota 291 m odnosno visina jezera Perućac. Velika heterogenost reljefa, raznovrsnost geološke podloge, vlažnija klima i topla krečnjačka staništa, uslovili su stvaranje brojnih šumskih ekosistema veoma složeng sastava sa velikim brojem reliktnih i endemskih vrsta koje predstavljaju prave prirodne vrijednosti i rijetkosti. Najinteresantniji endemoreliktni predstavnik nacionalnog parka Tara je Pančićeva omorika koja je na ovoj lokaciji sve od Tercijara, koju je inače pronašao i opisao Josif Pančić. Na Tari su prisutni jela, smrča, bor, ali i listopadi kao što su jasika, javor, breza, bukva. Na Tari je također registrovano 53 vrsta sisara i 153 vrsta ptica. Pod posebnom zaštitom su medvjed, divokoza i srna.